百得阿姨

百得阿姨（Barilla、台灣叫百味來）係一間意大利跨國食品公司，1877年成立，係全球最大嘅意大利麵食生產商。公司嘅宗旨係「享受美食，創造更美好的生活」。該公司經營30個生產基地，其中一半位於義大利，一半位於其他國家。 概述 成立之後都係同一個家族一直掌管住公司。百味來集團擁有百味來（跨國義大利麵同醬料製造商）、 Mulino Bianco 、 GranCereale 、 Pan di Stelle 、 Pavesi 、 Voiello 、 First （義大利）、 Harris （法國）、 Wasabr ö d （瑞典）、 Catelli （加拿大）、 MISKO （希臘）、 Pasta ）、 Filges （美國）、土耳其等商標。該集團生產多種類型嘅義大利麵，係全球領先嘅義大利麵生產商，佔據義大利市場24.5 % 嘅份額。佢所生產嘅義大利麵形狀同尺寸超過160種。 Barilla 品牌嘅義大利麵喺全球眾多餐廳都有販售，香港大家樂集團意粉屋店內曾做宣傳。又例如有連鎖餐廳Pastamania。佢亦係義大利領先嘅烘焙產品銷售商同歐洲領先嘅即食醬料銷售商。透過收購瑞典公司 Wasa ，佢成為全球領先嘅扁麵包（一種斯堪的納維亞主食）生產商，年銷量達6萬噸。 重大事件 反同立場 2013年，董事長圭多 · 巴里拉（ Guido Barilla ）發表咗反對同性戀家庭收養小朋友以及唔願意喺廣告中展示同性戀家庭嘅言論。之後，有人呼籲抵制公司，佢就道歉，公司亦開始支持 LGBTQ 權益。該公司仲同路透社基金會合作推出咗 OpenNews 項目，呢個係一個全球 LGBTQ 新聞平台。 動物權益 2016年，公司回應動物福利組織嘅壓力，承諾到2020年使用100 % 非籠養雞蛋。 2019年，官方宣布提前一年實現咗呢個目標。 產地宣傳 2022年，兩名美國人喺加州法院對公司提集體訴訟。佢哋指控佢強調意大利身份，而大部分產品係喺「美國生產」嘅。百得阿姨公司試圖駁回呢個案，但法官裁定虛假廣告，原告遭受咗「經濟損失」。 俄烏戰爭 2022年4月，百得阿姨宣布暫停喺俄羅斯嘅所有新投資同廣告活動，將生產限制喺意大利麵同麵包等必需食品上，並承諾唔從佢喺俄羅斯嘅業務中獲利。儘管採取咗呢啲措施，百得阿姨俄羅斯子公司2022年嘅財務業績仍然顯著增長，毛利由2021年嘅28億盧布增至36億盧布，銷售利潤由2.046億盧布增至13億盧布。 截至2024年12月，百得阿姨繼續喺俄羅斯開展業務。 官網 https://www.barilla.com/en-us 參考